Au rapinyera

As **aus rapinyeras**, **aus rapinyaderas** u **aus de garrapinya** son aus depredaderas que cazan emplegando as garras que tienen bien poderosas y rematadas con unglas ganchudas, y o pico ta descarnar as presas. Por un regular, gosan tener o pico curvau caracteristicament, y a suya vista ye una d'as millors en o reino animal.

As rapinyeras diurnas perteneixen a dos órdens, con diferents familias adintro:

* Orden *[[Accipitriformes]]*:
** *[[Pandionidae]]* (Alicas pescataires).
** *[[Accipitridae]]* (Alicas, esparverez, esparveros, alforochos, ciquilins y vultres d'Eurasia).
** *[[Sagittariidae]]* (o muixón secretario)
* Orden *[[Falconiformes]]*:
** *[[Falconidae]]* (Falcons propiament ditos).

A demés, as especies de rapinyeras nocturnas s'aglutinan en una sola orden, as *[[Strigiformes]]*.

Bi ha mutas especies d'aus carnivoras que comparten cuan per menos visualment cualques d'as caracteristicas d'as aus de rapinya, pero no el son de tot autenticas. Istes casos bi han gosato plegar en ixa semilaridat per un fenomeno de converchencia evolutiva.

## Nombres populars

* Alicas, aligas u águilas: son muixons de grans dimensions, con patas fuertes y unas alas robustas. Bellas especies tienen a demés plumache encara en as patas, y cuasi totas construyen niedos grans en alto en os árbols.
* Alforochos u, localment, abadellos: son muixons de dimensions mes chiquetas que no las alicas, d'estructura grácil y levera que, con as suyas alas luengas y finetas, s'están a mes gran parte d'o tiempo planando en l'aire d'a on que enveyen as suyas presas.
* Falcons: son muixons d'entre chicoz y meyanos, que tienen as alas caracteristicament rematadas en punta. Per a suya filiación evolutiva, constituyen ellos solos una orden diferent d'as altras rapinyeras. No gosan fer os suyos niedos propios, mas que en aprofeitan éls uns albandonatos d'otri u bellas vegadas, fican os uevos en cillos u foratos d'os troncos.
* Bubons, craberos, mochuelos y babiecas: Muixons cazadors nocturnos, de midas muit variaderas. En volar no fan mica de son y tienen una oída y vista excepcionals.
* Azors y esparverez: Muixons de mida meyana, os primers mes grandizos que no os segundos, que gosan ser cazataires d'arias forestals espesas, especializatos en maniobrar per entre d'a vechetación en o volido. Cuasi totas as especies perteneixen en o chenero *[[Accipiter]]*.
* Esparveros: Muixons de mida meyana, bella mica mes chicolons que no os azors anque mes grans que os esparverez, son mes robustos d'estructura corporal y con as alas mes amplas, que éls fan peyors maniobradors en volando, razón per a cual gosan cazar en campo obierto. Totas as especies se troban adintro d'o chenero *[[Buteo]]*.
* Vultres: Muixons muito mes grans que no as altras especies, minchadors de carnuzos en os puestos obiertos. Son grans planiadors que aprofeitan os corrients d'aire mes calient ta recorrer grans distancias en escando a mincha Tienen per un regular a cabeza sien de plomas.

## Imáchens

Imachen:Female Pandion.jpg|*[[Pandion heliaetus]]*
Imachen:Booted Eagle I IMG 3234.jpg|*[[Hieraetus pennatus]]*
Imachen:Falco subbuteo flying.jpg|*[[Falco subbuteo]]*
Imachen:Milvus milvus L(ThKraft).jpg|*[[Milvus milvus]]*
Imachen:Kaiseradler Aquila heliaca amk.jpg|*[[Aquila heliaca]]*
Imachen:Sagittarius serpentarius Sekretär.JPG|*[[Saggitarius serpentarius]]*
Imachen:Common-Kestrel.jpg|*[[Falco tinnunculus]]*
Imachen:BillyandGoldenEagle.jpg|*[[Aquila chrysaetos]]*
Imachen:Colca-condor-c03.jpg|*[[Vultur ghypus]]*
Imachen:Coragyps atratus -Florida -USA -8.jpg|*[[Coragyps atratus]]*
Imachen:Buteo 1(loz).JPG|*[[Buteo buteo]]*
Imachen:Black-shouldered Kite (Elanus caeruleus) in Kawal WS, AP W IMG 1672.jpg|*[[Elanus coeruleus]]*
Imachen:Bartgeier Gypaetus barbatus front2 Richard Bartz.jpg|*[[Gypaetus barbatus]]*
Imachen:Aquila chrysaetos portrait.jpg|*[[Aquila chrysaetos]]*
Imachen:Wedge-tailed Eagle (Aquila audax) 2.jpg|*[[Aquila audax]]*
Imachen:Harpia harpyja 001 800.jpg|*[[Harpia harpyja]]*
Imachen:Griffon Vulture2.jpg|*[[Gyps fulvus]]*
Imachen:Northern Goshawk ad M2.jpg|*[[Accipiter gentilis]]*
Imachen:Merlin Falcon 3519308347.jpg|*[[Falco columbarius]]*


## Referencias

## Vinclos externos
*  Rapinyeras en o portal ''Explore Birds of Prey''
*  Información de rapinyeras
*  Rapinyeras
*  Rapinyeras d'a Comunidat Valenciana